CELEX: 32011L0003
Language: lv
Date: 2011-01-17 00:00:00
Title: Komisijas Direktīva 2011/3/ES ( 2011. gada 17. janvāris ), ar kuru groza Direktīvu 2008/128/EK, ar ko nosaka īpašus tīrības kritērijus krāsvielām, kuras lieto pārtikas produktos  Dokuments attiecas uz EEZ

18.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 13/59
            
         KOMISIJAS DIREKTĪVA 2011/3/ES
   (2011. gada 17. janvāris),
   ar kuru groza Direktīvu 2008/128/EK, ar ko nosaka īpašus tīrības kritērijus krāsvielām, kuras lieto pārtikas produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 30. panta 5. punktu,
   apspriedusies ar Eiropas Pārtikas nekaitīguma iestādi (EFSA),
   tā kā:
   
               (1)
            
            
               Komisijas Direktīvā 2008/128/EK (2) noteikti īpaši tīrības kritēriji pārtikas produktos lietojamām krāsvielām, kuras ir minētas Eiropas Parlamenta un Padomes 1994. gada 30. jūnija Direktīvā 94/36/EK par krāsvielām, kuras lieto pārtikas produktos (3).
            
         
               (2)
            
            
               Eiropas Parlamenta un Padomes 2008. gada 16. decembra Regulas (EK) Nr. 1333/2008 (4) 30. panta 4. punktā noteikts, ka attiecīgā panta 1. līdz 3. punktā minēto pārtikas piedevu (tostarp ar Direktīvu 94/36/EK atļauto piedevu) specifikācijas pieņem saskaņā ar Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem, patlaban šīs pārtikas piedevas iekļaujot pielikumos saskaņā ar minētajiem punktiem.
            
         
               (3)
            
            
               Ņemot vērā to, ka līdz šim saraksti vēl nav izveidoti, un lai nodrošinātu, ka Direktīvas 94/36/EK pielikumu grozīšana atbilstīgi Regulas (EK) Nr. 1333/2008 31. pantam notiek efektīvi un šādi atļautas piedevas atbilst nekaitīgas lietošanas nosacījumiem, ir jāgroza Direktīva 2008/128/EK.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2008. gada 30. janvāra atzinumā (5) novērtēja informāciju attiecībā uz no visiem avotiem iegūta likopēna kā pārtikas krāsvielas lietošanas nekaitīgumu. Izskatītie avoti bija šādi: a) E160d likopēns, ko iegūst no dabīgām sarkano tomātu šķirnēm (Lycopersicon esculentum L.) ar selektīvo šķīdinātāju ekstrakciju un sekojošu šķīdinātāja atdalīšanu, b) sintētiskais likopēns un c) likopēns no Blakeslea trispora.
            
         
               (5)
            
            
               Spēkā esošajos tiesību aktos ir noteiktas specifikācijas tikai likopēnam, ko iegūst no sarkanajiem tomātiem, līdz ar to tie ir jāgroza, attiecīgi iekļaujot divus citus ieguves avotus. Jāatjaunina arī specifikācijas attiecībā uz likopēnu, ko iegūst no sarkanajiem tomātiem. Dihlormetānu nav nepieciešams iekļaut ekstrakcijas šķīdinātāju sarakstā, jo saskaņā ar informāciju, kas saņemta no ieinteresētajām personām, tas vairs netiek izmantots likopēna ieguvei no sarkanajiem tomātiem. Drošuma apsvērumu dēļ jāpazemina maksimāli pieļaujamais svina daudzums, un atsauce attiecībā uz smagajiem metāliem ir pārāk vispārēja un vairs nav aktuāla. Turklāt atsauce uz dabīgām šķirnēm ir jāatjaunina saskaņā ar Eiropas Parlamenta un Padomes Regulu (EK) Nr. 1829/2003 (6).
            
         
               (6)
            
            
               Tiek ziņots, ka dihlormetānu (metilēnhlorīdu) izmanto pārdošanai gatavu likopēna preparātu ražošanai, kā minēts arī Iestādes 2008. gada 4. decembra atzinumā par “Blakeslea trispora auksta ūdens dispersijā iegūta likopēna nekaitīgumu” (7). Līdzīgi produkti tiek ražoti arī no sintētiskā likopēna, kā minēts Iestādes 2008. gada 10. aprīļa atzinumā par sintētiskā likopēna nekaitīgumu (8). Tā kā Iestāde izvērtēja šo konkrēto lietojumu, ir nepieciešams atļaut šo lietojumu ar tādiem pašiem atlieku daudzumiem, kā tie, kas tika ņemti vērā novērtējuma laikā.
            
         
               (7)
            
            
               Jāņem vērā piedevu specifikācijas un analītiskās metodes, kas norādītas Pārtikas kodeksā, kuru izstrādājusi Apvienotā ekspertu komiteja par pārtikas piedevām (JECFA). Turklāt jāpielāgo īpašie tīrības kritēriji, vajadzības gadījumā ņemot vērā attiecīgo smago metālu robežvērtības.
            
         
               (8)
            
            
               Tādēļ attiecīgi jāgroza Direktīva 2008/128/EK.
            
         
               (9)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebildusi,
            
         IR PIEŅĒMUSI ŠO DIREKTĪVU.
   1. pants
   Direktīvas 2008/128/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2011. gada 1. septembrim. Dalībvalstis tūlīt dara Komisijai zināmus minēto noteikumu tekstus. Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2011. gada 17. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 13.12.2008., 16. lpp.
   
      (2)  OV L 6, 10.1.2009., 20. lpp.
   
      (3)  OV L 237, 10.9.1994., 13. lpp.
   
      (4)  OV L 354, 31.12.2008., 1. lpp.
   
      (5)  Pēc Eiropas Komisijas pieprasījuma ekspertu grupas jautājumos, kas saistīti ar pārtikas piedevām, aromatizētājiem, pārstrādes līdzekļiem un materiāliem, kas nonāk saskarē ar pārtiku, sniegts zinātnisks atzinums par lietošanas nekaitīgumu attiecībā uz 1) likopēnu, kurš iegūts fermentācijas procesā ar Blakeslea trispora kā pārtikas krāsviela tādās pārtikas produktu kategorijās un izmantošanas daudzumos, kā ierosinājis pieteikuma iesniedzējs, un attiecībā uz 2) sintētisko likopēnu kā pārtikas krāsvielu pārtikas produktu kategorijās, kas uzskaitītas 2. daļas III un V pielikumā Direktīvai 94/36/EK par pārtikas krāsvielām, kuras lieto pārtikas produktos, 3) ņemot vērā dažādos pieprasījumus attiecībā uz likopēnu, kuri šobrīd tiek izskatīti, ietverot arī atkārtotu no tomātiem iegūta likopēna novērtēšanu, kā daļu no sistemātiskasatkārtotas visu pārtikas krāsvielu novērtēšanas. The EFSA Journal (2008) 674, 1.–66. lpp.
   
      (6)  OV L 268, 18.10.2003., 1. lpp.
   
      (7)  Pēc Komisijas pieprasījuma Diētisko produktu, uztura un alerģiju zinātnes ekspertu grupa sagatavoja zinātnisku atzinumu, lai veiktu papildu novērtējumu attiecībā uz “Blakeslea trispora auksta ūdens dispersijā iegūta likopēna nekaitīgumu” kā pārtikas produkta sastāvdaļu Regulas (EK) Nr. 258/97 kontekstā. The EFSA Journal (2008) 893, 1.–15. lpp.
   
      (8)  Pēc Komisijas pieprasījuma Diētisko produktu, uztura un alerģiju zinātnes ekspertu grupas sagatavotais zinātniskais atzinums par sintētiskā likopēna nekaitīgumu. The EFSA Journal (2008) 676, 1.–25. lpp.
   
      PIELIKUMS
      Direktīvas 2008/128/EK I pielikumā ierakstu par E 160 d aizstāj ar šādu ierakstu:
      
         “E 160 D LIKOPĒNS
         
                     i)   
                           sintētiskais likopēns
                        
                     
                  
               
                     
                        Sinonīmi
                     
                  
                  
                     Ķīmiski sintezēts likopēns
                  
               
                     
                        Definīcija
                     
                  
                  
                     Sintētiskais likopēns ir ģeometrisku likopēna izomēru maisījums, un to iegūst Wittig kondensācijas procesā ar sintētiskajiem starpproduktiem, kurus parasti izmanto arī citu pārtikā izmantojamu karotenoīdu ieguvē. Sintētiskais likopēns galvenokārt sastāv no all-trans-likopēna kopā ar 5-cis-likopēnu un nelielu daudzumu citu izomēru. Pārdošanai sagatavoti likopēna preparāti, kas paredzēti lietošanai pārtikā, ir formulēti kā suspensija pārtikas eļļās vai kā ūdenī disperģējami vai ūdenī šķīstoši pulveri.
                  
               
                     Krāsu indeksa numurs
                  
                  
                     75125
                  
               
                     
                        EINECS
                     
                  
                  
                     207-949-1
                  
               
                     Ķīmiskais nosaukums
                  
                  
                     
                        Ψ,Ψ-carotene, all-trans-lycopene, (all-E)-lycopene, (all-E)-2,6,10,14,19,23,27,31-octamethyl-2,6,8,10,12,14,16,18,20,22,24,26,30-dotriacontatridecaene
                     
                  
               
                     Ķīmiskā formula
                  
                  
                     C40H56
                     
                  
               
                     Molekulmasa
                  
                  
                     536,85
                  
               
                     Noteikšana
                  
                  
                     Ne mazāk kā 96 % kopējo likopēnu (ne mazāk kā 70 % all-trans-likopēna).
                     E1 cm
                        1 % pie 465–475 nm heksānā (attiecībā uz 100 % tīru all-trans-likopēnu) ir 3 450.
                  
               
                     
                        Apraksts
                     
                  
                  
                     Sarkans kristālisks pulveris
                  
               
                     
                        Identifikācija
                     
                  
               
                     Spektrometrija
                  
                  
                     Šķīdums heksānā uzrāda absorbciju maksimāli aptuveni 470 nm.
                  
               
                     Karotinoīdu tests
                  
                  
                     Parauga šķīdumam acetonā pazūd krāsa pēc tam, kad secīgi pievieno 5 % nātrija nitrīta šķīdumu un 1N sērskābi.
                  
               
                     Šķīdība
                  
                  
                     Nešķīst ūdenī, neierobežoti šķīst hloroformā.
                  
               
                     Īpašības 1 % šķīdumam hloroformā
                  
                  
                     Tas ir dzidrs, intensīvi sarkanoranžā krāsā.
                  
               
                     
                        Tīrība
                     
                  
               
                     Zudumi pēc žāvēšanas
                  
                  
                     Ne vairāk kā 0,5 % (40 °C, 4 h pie 20 mm Hg)
                  
               
                     Apo-12’-likopenāls
                  
                  
                     Ne vairāk kā 0,15 %
                  
               
                     Trifenilfospfīnoksīds
                  
                  
                     Ne vairāk kā 0,01 %
                  
               
                     Šķīdinātāju atlikums
                  
                  
                     Metanols ne vairāk kā 200 mg/kg,
                     heksāns, propān-2-ols: ne vairāk kā 10 mg/kg katram.
                     Dihlormetāns: ne vairāk kā 10 mg/kg (tikai pārdošanai sagatavotiem preparātiem).
                  
               
                     Svins
                  
                  
                     Ne vairāk kā 1 mg/kg
                  
               
                     ii)   
                           no sarkanajiem tomātiem
                        
                     
                  
               
                     
                        Sinonīmi
                     
                  
                  
                     Dabīgais dzeltenais 27
                  
               
                     
                        Definīcija
                     
                  
                  
                     Likopēnu iegūst no sarkanajiem tomātiem (Lycopersicon esculentum L.) ar selektīvo šķīdinātāju ekstrakciju un sekojošu šķīdinātāja atdalīšanu. Drīkst izmantot tikai šādus šķīdinātājus:
                     oglekļa dioksīdu, etilacetātu, acetonu, propān-2-olu, metanolu, etanolu, heksānu. Galvenā tomātu krāsviela ir likopēns. Var saturēt arī nelielu daudzumu citu karotinoīdu pigmentu. Papildus krāsu pigmentiem produkts var saturēt eļļas, tauku, sveķu un aromātvielu sastāvdaļas, kas dabiski atrodas tomātos.
                  
               
                     Krāsu indeksa numurs
                  
                  
                     75125
                  
               
                     
                        EINECS
                     
                  
                  
                     207-949-1
                  
               
                     Ķīmiskais nosaukums
                  
                  
                     
                        Ψ,Ψ-carotene, all-trans-lycopene, (all-E)-lycopene, (all-E)-2,6,10,14,19,23,27,31-octamethyl-2,6,8,10,12,14,16,18,20,22,24,26,30-dotriacontatridecaene
                     
                  
               
                     Ķīmiskā formula
                  
                  
                     C40H56
                     
                  
               
                     Molekulmasa
                  
                  
                     536,85
                  
               
                     Noteikšana
                  
                  
                     E1 cm
                        1 % pie 465–475 nm heksānā (attiecībā uz 100 % tīru all-trans-likopēnu) ir 3 450.
                     Kopējais krāsvielu saturs ne mazāk kā 5 %.
                  
               
                     
                        Apraksts
                     
                  
                  
                     Tumši sarkans viskozs šķidrums
                  
               
                     
                        Identifikācija
                     
                  
               
                     Spektrometrija
                  
                  
                     Maksimums heksānā pie aptuveni 472 nm
                  
               
                     
                        Tīrība
                     
                  
               
                     Šķīdinātāju atlikums
                  
                  
                     Propān-2-ols
                     Heksāns
                     Acetons
                     Etanols
                     Metanols
                     Etilacetāts
                     Ne vairāk kā 50 mg/kg katram atsevišķi vai kopā
                  
               
                     Sulfātpelni
                  
                  
                     Ne vairāk kā 1 %
                  
               
                     Dzīvsudrabs
                  
                  
                     Ne vairāk kā 1 mg/kg
                  
               
                     Kadmijs
                  
                  
                     Ne vairāk kā 1 mg/kg
                  
               
                     Arsēns
                  
                  
                     Ne vairāk kā 3 mg/kg
                  
               
                     Svins
                  
                  
                     Ne vairāk kā 2 mg/kg
                  
               
                     iii)   
                           no Blakeslea trispora
                     
                  
               
                     
                        Sinonīmi
                     
                  
                  
                     Dabīgais dzeltenais 27
                  
               
                     
                        Definīcija
                     
                  
                  
                     Likopēnu no Blakeslea trispora ekstrahē no sēņu biomasas un attīra, kristalizējot un filtrējot. Tas galvenokārt sastāv no all-trans-likopēna. Tas satur arī nelielu daudzumu citu karotinoīdu. Izopropanols un izobutilacetāts ir vienīgie šķīdinātāji, ko izmanto tā ieguvē. Pārdošanai sagatavoti likopēna preparāti, kas paredzēti lietošanai pārtikā, ir formulēti kā suspensija pārtikas eļļās vai kā ūdenī disperģējami vai ūdenī šķīstoši pulveri.
                  
               
                     Krāsu indeksa numurs
                  
                  
                     75125
                  
               
                     
                        EINECS
                     
                  
                  
                     207-949-1
                  
               
                     Ķīmiskais nosaukums
                  
                  
                     
                        Ψ,Ψ-carotene, all-trans-lycopene, (all-E)-lycopene, (all-E)-2,6,10,14,19,23,27,31-octamethyl-2,6,8,10,12,14,16,18,20,22,24,26,30-dotriacontatridecaene
                     
                  
               
                     Ķīmiskā formula
                  
                  
                     C40H56
                     
                  
               
                     Molekulmasa
                  
                  
                     536,85
                  
               
                     Noteikšana
                  
                  
                     Ne mazāk kā 95 % kopējo likopēnu un ne mazāk kā 90 % all-trans-likopēna no visām krāsvielām.
                     E1 cm
                        1 % pie 465–475 nm heksānā (attiecībā uz 100 % tīru all-trans-likopēnu) ir 3 450.
                  
               
                     
                        Apraksts
                     
                  
                  
                     Sarkans kristālisks pulveris
                  
               
                     
                        Identifikācija
                     
                  
               
                     Spektrometrija
                  
                  
                     Šķīdums heksānā uzrāda absorbciju maksimāli aptuveni 470 nm.
                  
               
                     Karotinoīdu tests
                  
                  
                     Parauga šķīdumam acetonā pazūd krāsa pēc tam, kad secīgi pievieno 5 % nātrija nitrīta šķīdumu un 1N sērskābi.
                  
               
                     Šķīdība
                  
                  
                     Nešķīst ūdenī, neierobežoti šķīst hloroformā.
                  
               
                     Īpašības 1 % šķīdumam hloroformā
                  
                  
                     Tas ir dzidrs, intensīvi sarkanoranžā krāsā.
                  
               
                     
                        Tīrība
                     
                  
               
                     Zudumi pēc žāvēšanas
                  
                  
                     Ne vairāk kā 0,5 % (40 °C, 4 h pie 20 mm Hg)
                  
               
                     Citi karotinoīdi
                  
                  
                     Ne vairāk kā 5 %
                  
               
                     Šķīdinātāju atlikums
                  
                  
                     Propān-2-ols: ne vairāk kā 0,1 %
                     Izobutilacetāts: ne vairāk kā 1,0 %
                     Dihlormetāns: ne vairāk kā 10 mg/kg (tikai pārdošanai sagatavotiem preparātiem)
                  
               
                     Sulfātpelni
                  
                  
                     Ne vairāk kā 0,3 %
                  
               
                     Svins
                  
                  
                     Ne vairāk kā 1 mg/kg”